*****

ΚΑΝΟΝΙΣΜΟΣ (ΕΟΚ) αριθ. 1936/87 ΤΗΣ ΕΠΙΤΡΟΠΗΣ

της 3ης Ιουλίου 1987

περί αποκαταστάσεως της εφαρμογής τελωνειακών δασμών για έτοιμα ενδύματα εσωτερικά (εσώρουχα) πλεκτά, προϊόντα της κατηγορίας 13 (κωδικός 40.0130), υφάσματα εκ συνθετικών και τεχνητών υφαντικών ινών μη συνεχών, αλεύκαστα ή λελευκασμένα, προϊόντα της κατηγορίας ex 3 (κωδικός 40.0033), καταγωγής Ινδίας, δικαιούχου των προβλεπόμενων στον κανονισμό (ΕΟΚ) αριθ. 3925/86 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3925/86 του Συμβουλίου της 16ης Δεκεμβρίου 1986 περί εφαρμογής γενικευμένων δασμολογικών προτιμήσεων κατά το έτος 1987 για τα κλωστοϋφαντουργικά προϊόντα καταγωγής αναπτυσσόμενων χωρών (1), και ιδίως το άρθρο 4,

Εκτιμώντας:

ότι, με βάση το άρθρο 2 του κανονισμού (ΕΟΚ) αριθ. 3925/86, το ευεργέτημα του προτιμησιακού δασμολογικού καθεστώτος παρέχεται, σε κάθε κατηγορία προϊόντων που αποτελούν αντικείμενο ατομικών οροφών μη κατανεμημένων μεταξύ των κρατών μελών, μέσα στα όρια των ποσοτήτων που καθορίζονται στη στήλη 7 των παραρτημάτων Ι ή ΙΙ έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων·ότι σύμφωνα με το άρθρο 3 του εν λόγω κανονισμού, η είσπραξη τελωνειακών δασμών δύναται να επαναφερθεί οποτεδήποτε, κατά τις εισαγωγές των προϊόντων αυτών, μόλις καλυφθούν σε κοινοτικό επίπεδο οι εν λόγω ατομικές οροφές·

ότι για τα έτοιμα ενδύματα εσωτερικά (εσώρουχα) πλεκτά, προϊόντα της κατηγορίας 13, και για τα υφάσματα εκ συνθετικών και τεχνητών υφαντικών ινών μη συνεχών, αλεύκαστα ή λελευκασμένα, προϊόντα της κατηγορίας ex 3, η οροφή διαμορφώνεται αντιστοίχως σε 99 000 τεμάχια και 5 100 τόνους· ότι, κατά την ημερομηνία 1η Ιουνίου 1987, οι εισαγωγές των εν λόγω προϊόντων καταγωγής Ινδίας στην Κοινότητα, δικαιούχου των δασμολογικών προτιμήσεων, ανέρχονται δια καταλογισμού στο επίπεδο της εν λόγω οροφής·

ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Ινδίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 7 Ιουλίου 1987, η ανασταλείσα, δυνάμει του κανονισμού (ΕΟΚ) αριθ. 3925/86, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Ινδίας:

1.2.3.4.5 // // // // // // Κωδικός

αριθμός

// Κατη-

γορία

// Κλάση

του κοινού

δασμολογίου

// Κώδικας

ΝΙΜΕΧΕ

// Περιγραφή εμπορευμάτων

// // // // // // // (1)

// (2)

// (3)

// (4)

// // // // // // // // // // // 40.0130 // 13 // 60.04 ex Β // // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ: // // // // 60.04-36, 48, 56, 66, 75, 85 // Σλίπς και εσώβρακα δια άνδρας ή παίδας, σλιπς και κυλότται δια γυναίκας ή κορασίδας, βαμβακηρά ή εκ συνθετικών ινών // // // // // // 40.0033 // ex 3 // ex 56.07 Α // // Υφάσματα εκ συνθετικών και τεχνητών υφαντικών ινών μη συνεχών: // // // // // Α. Εκ συνθετικών υφαντικών ινών: // // // // // Υφάσματα εκ συνθετικών ινών μη συνεχών, έτερα των βελούδων, ειδών κορδελλοποιίας, πλουσσών, υφασμάτων φλοκωτών κατσαρωτών συμπεριλαμβανομένων των υφασμάτων φλοκωτών σπογγώδους μορφής) και υφασμάτων εκ σενίλλης: // // // // 56.07-04, 10, 20, 30, 39, 45 // - Αλεύκαστα ή λελευκασμένα // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Ιουλίου 1987.

Για την Επιτροπή

COCKFIELD

Αντιπρόεδρος

(1) ΕΕ αριθ. L 373 της 31. 12. 1986, σ. 68.